Μπανανοτηγανίτες με βρώμη βήμα-βήμα
Πιο λεπτές από pancakes αλλά πιο χοντρές από κρέπες, αυτές οι τηγανίτες είναι κάτι ενδιάμεσο. Είναι πολύ εύκολες, με ελάχιστα υλικά και δεν έχουν ζάχαρη.
1/2 κούπα νιφάδες βρώμης , 2 μπανάνες ώριμες, 2 μεγάλα αυγά ή 3 μικρά , ελάχιστο αλάτι, 1 κουτ. σούπας βούτυρο
Για να φτιάξουμε μπανανοτηγανίτες με βρώμη, χτυπάμε τις νιφάδες βρώμης στο μπλέντερ ή στο μούλτι, μέχρι να γίνουν σαν αλεύρι.Λιώνουμε καλά τις μπανάνες με ένα πιρούνι ή και στο μπλέντερ.Χτυπάμε ελαφρώς τα αυγά.Προσθέτουμε στις μπανάνες και ανακατεύουμε.Προσθέτουμε σιγά-σιγά το αλεύρι βρώμης και το αλάτι.Σταματάμε το ανακάτεμα όταν το μείγμα γίνει χυλός.Τοποθετούμε ένα αντικολλητικό τηγάνι σε μεσαία φωτιά μέχρι να ζεσταθεί καλά. Βάζουμε ελάχιστο από το βούτυρο στο τηγάνι.Ρίχνουμε λίγο από τον χυλό και περιστρέφουμε το τηγάνι να απλωθεί ο χυλός.Μόλις δημιουργηθούν φουσκάλες στην τηγανίτα, τη γυρίζουμε από την άλλη πλευρά.Επαναλαμβάνουμε μέχρι να τελειώσει ο χυλός.Σερβίρουμε, τις μπανανοτηγανίτες βρώμης, με μέλι και, αν θέλουμε, πασπαλίζουμε με κανέλα.
Αυγά,Βρώμη,Μπανάνα,Χορτοφαγικά,Χωρίς ζάχαρη